EkBass/fiwiki-20250220-pages-articles huggingface dataset:
Kondan kieli

Kondan kieli on Intiassa Andhra Pradeshin osavaltion Visakhapatnamin ja Srikakulamin piirikunnissa sekä Orissan Koraputin piirikunnassa puhuttu dravidakieli. Sen puhujia on noin 18 000 henkeä. Konda kuuluu dravidakielten etelä-keskiryhmään. Se toimii yhteisön suullisen kanssakäymisen välineenä. ==Lähteet== Luokka:Dravidakielet Luokka:Intian kielet
Pengon kieli

Pengon kieli on Intiassa Orissan osavaltion Navrangpurin piirikunnassa puhuttu dravidakieli. Sillä on 1 300 puhujaa. Pengo kuuluu dravidakielten etelä- keskiryhmään. Sen lähin sukukieli on manda. Kieli toimii yhteisön suullisen kanssakäymisen välineenä. ==Lähteet== Luokka:Dravidakielet Luokka:Intian kielet
Mandan kieli

Mandan kieli on Intiassa Orissan osavaltion Navrangapurin piirikunnassa Thuamul Rampurin lähellä puhuttu dravidakieli. Sillä on 1 500 puhujaa. Manda kuuluu dravidakielten etelä-keskiryhmään. Se on läheistä sukua pengolle. Kieli toimii yhteisön suullisen kanssakäymisen välineenä. ==Lähteet== Luokka:Dravidakielet Luokka:Intian kielet
Maksadilaani

Maksadilaani on Psychodomorpha-sääskiin kuuluvan Lutzomyia longipalpis -lajin erittämä peptidi. Se muistuttaa geneettisesti etäisesti kalsitoniinia. Geeni, johon maksadilaani on koodattu, on kyetty eristämään. Maksadilaanin CAS-numero on 135374-80-0. Maksadilaani on tunnetuista peptidihormoneista tehokkain verisuonten laajentaja eli vasodilataattori. Tätä sääski käyttää hyväkseen verta imiessään. Maksadilaanilla on todettu myös merkitystä alkueläintauti leishmaniaasin leviämiseen mainitun sääsken välityksellä. Maksadilaanilla on jonkin verran variantteja, joiden vasodilatoiva teho on kuitenkin yhdenmukainen ja toimii interleukiini 6:n välityksellä..http://www.ncbi.nlm.nih.gov/pubmed/10380110 Ominaisuuksiensa vuoksi maksadilaania tutkitaan lääketeollisuudessa. ==Lähteet== ==Aiheesta muualla== *http://www.springerlink.com/content/c7qrgq7537181937/ *Biomedsearch: T Kaminuma; H Shimizu; I Ahmad; N Ochiai; R Ehama; M Ohnuma; T Banba; K Watabe; E A Lerner; S Imaizumi; M Tajima; T Yoshimoto: Prevention of cerebral vasospasm by vasodilatory peptide maxadilan following subarachnoid hemorrhage in rabbits Luokka:Hormonit Luokka:Peptidit
Pluviaali

Pluviaali on muun muassa geologiassa ja paleoklimatologiassa kosteasta kaudesta käytetty nimitys. Silloin järvien pinnat ovat korkealla. Joillain alueilla järvien pinnat olivat muuten kuivalla jääkaudella korkeammalla, joillain alueilla, esimerkiksi Saharassa jääkauden jälkeisellä atlanttisella kaudella. Luokka: Paleoklimatologia
Gandaki

Gandaki () on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Bagmati idässä, Narayani ja Lumbini etelässä sekä Dhawalagiri lännessä. Vyöhykkeen pinta-ala on 12 275 neliökilometriä. Vuonna 2001 väkiluku oli 1,49 miljoonaa ja vuonna 2011 yhteensä 1,55 miljoonaa. Vyöhykkeen pääkaupunki on Pokhara (264 991 as. vuonna 2011), Nepalin toiseksi suurin kaupunki. Vyöhykkeen seuraavaksi suurimmat kaupungit ovat Lekhnath (59 498 as.) ja Byas (43 615 as.). Maailman kahdeksanneksi korkein vuorenhuippu Manaslu (8 156 m) sijaitsee Gandakissa. Maailman kymmenenneksi korkein vuorenhuippu Annapurna I (8 091 m) sijaitsee Gandakin ja naapurivyöhyke Dhawalagirin rajalla. Gandakin vyöhyke kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa. Kun järistyksestä oli kulunut runsas kaksi vuorokautta, maan pelastusviranomaiset kertoivat siihen mennessä keräämänsä tiedon perusteella Gandakin koillisosan Gorkhan piirikunnan olevan Bagmatin pohjoisosien tavoin yksi asukaslukuunsa nähden suurimpia henkilövahinkoja kärsineistä alueista. == Piirikunnat == Vyöhyke jakautuu kuuteen piirikuntaan. Piirikunta Nimi nepalin kielellä Väkiluku (2011) Pinta-ala (km2) Asukas- tiheys (hlöä/km2, 2011) Gorkha गोरखा Gorkhā Kaski कास्की Kāskī Lamjung लमजुङ Lamjuṅ Manang मनाङ Manāṅ Syangja स्याङ्जा Syāṅjā Tanahu तनहुँ Tanahũ == Lähteet == == Aiheesta muualla == *
Rune Velta

Rune Velta (s. 19. heinäkuuta 1989) on norjalainen mäkihypyn maailmanmestari. Ensimmäisen kerran Velta kilpaili mäkihypyn maailmancupissa kaudella 2009–2010 Oslossa, sijoittuen 43:nneksi. Seuraavissa maailmancupkisoissaan, kaudella 2010–2011 hän oli Lillehammerin kilpailuissa seitsemästoista ja kymmenes. 17. joulukuuta 2010 Velta sijoittui Engelbergissä hypätyssä yhden kierroksen kilpailussa yhdeksänneksi. Ensimmäisen palkintokorokesijoituksensa hän saavutti tammikuussa 2013 oltuaan Wisłassa kolmas. Parhaimmillaan hän on ollut toinen saman vuoden maaliskuussa kauden päätösosakilpailussa Planicassa sekä Willingenissä helmikuussa 2015. Maaliskuussa 2015 hän oli Trondheimissa, Oslon ensimmäisessä kilpailussa sekä Planican päätösosakilpailussa kolmas. Maailmancupin kokonaiskilpailussa hän oli kahdeksas kaudella 2014–2015. Vuonna 2012 Velta sijoittui hopealle lentomäen MM-kilpailuissa Vikersundissa. Samoissa kisoissa hän hyppäsi joukkuekisassa oman henkilökohtaisen ennätyksensä 243 metriä. Falunin MM-kilpailuissa 2015 hän voitti normaalimäessä sekä joukkuemäessä kultaa, oli sekajoukkuekisassa hopealla ja sai pronssia suurmäestä. Velta lopetti uransa kesällä 2016 motivaation loppumiseen. Hän aloitti kesällä 2023 Sveitsin mäkihyppymaajoukkueen päävalmentajana. == Lähteet == Luokka:Norjalaiset mäkihyppääjät Luokka:Vuonna 1989 syntyneet Luokka:Elävät henkilöt
Georgi Dementjev

Georgi Petrovitš Dementjev (, 5. heinäkuuta 1898 Pietarhovi – 14. huhtikuuta 1969 Moskova) oli neuvostoliittolainen lintutieteilijä. Dementjev ei koskaan saanut varsinaista biologin koulutusta. Hän toimi Mihail Menzbierin avustajana ja oppilaana, ja pääsi Moskovan yliopiston eläintieteelliseen museoon vuonna 1927 avustamaan Sergei Buturlinia tämän valmistellessa teostaan Polnyi opredelitel ptits SSSR (”Neuvostoliiton lintujen täydellinen käsikirja”, 1934–1941). Dementjev toimi museon lintukokoelmien kuraattorina vuosina 1932–1947, jonka jälkeen hän siirtyi biologisen tiedekunnan alkionkehitysoppiosastolle. Hän organisoi uudelleen selkärankaisosaston lintutieteellisen laboratorion, ja jatkoi lintutieteen kuraattorina kuolemaansa saakka. Dementjev tutki ennen kaikkea lintujen luokittelua ja lajistoa. Hän oli niin sanottu nojatuolitutkija, joka keskittyi teoreettisiin kysymyksiin. Jalohaukat olivat Dementjevin suosikkilintuja. Hän keräsi erinomaisen kokoelman niiden nahkoja ja kaikkea haukkametsästykseen liittyvää, myös kirjaston. Hän julkaisi kirjan omista ampuhaukoistaan. Kokoelma on talletettu Moskovan eläintieteelliseen museoon, missä osa siitä on pysyvästi näytteillä. Dementjev ja Nikolai Gladkov toimittivat suurteoksen Ptitsy Sovetskogo Sojuza (”Neuvostoliiton linnut”) vuosina 1951–1954. Dementjev julkaisi lukuisia lintutieteellisiä artikkeleita sekä osallistui useiden kirjojen kirjoittamiseen, muun muassa Guide to the Birds of the USSR (venäjäksi) (1948)The Wilson Ornithological Society , Bird and Mammal Migrations ja About the Mongolian saker and about the taxonomic position of the Altai gyrfalcon (venäjäksi), yhdessä A. Shagdarsurenin kanssa, 1964. == Lähteet == *Zoological Museum of Moscow University ===Viitteet=== Luokka:Venäläiset ornitologit Luokka:Vuonna 1898 syntyneet Luokka:Vuonna 1969 kuolleet
Hérensin alue

400px| thumb| Hérensin alue sijaitsee Keski-Valais’ssa. 300px| thumb| Herensiläisen karjarotu on vanttera ja lyhytjalkainen. Hérensin alue (, ) on yksi Sveitsin 148:sta ja Valais’n kantonin 14 hallinnollisesta alueesta. Hérensin alue sijaitsee Keski-Valais’ssa, pääosin Rhônen eteläpuolella, Borgne- ja Dixencejokien laaksoissa. Alue on tunnettu karjarodustaan ja eläinten perinteisistä taisteluista.http://www.ansi.okstate.edu/breeds/cattle/herens/index.htm Oklahoman yliopiston sivut Sveitsin suurin patojärvi, Lac des Dix (4 km², 400 milj. m³) ja maailman suurin massiivipato, Grande Dixence (paino 15 milj. tn, korkeus 285 m)http://www.grande-dixence.ch/energie/hydraulic.html Vesivoimayhtiön sivut, sijaitsevat Dixencen latvoilla, Hérémencen kunnan alueella. == Kunnat == Hérensin alueella on 7 kuntaa, joista suurimmat ovat Ayent ja Vex. Alueen keskuspaikka on Evolène. Hérensin alueen asukasluku on 11 029 (31.12.2015). Väkiluku on kasvussa, sillä vuoden 2012 lopulla väkeä oli 10 622. Alueen pinta-ala on 471 km². Kunta Asukasluku 31.12.2015 Pinta-ala km² Ayent 3 922 55,13 Evolène 1 689 209,94 Hérémence 1 362 107,53 Les Agettes 347 5,09 Mont-Noble 1 033 43,03 Saint-Martin 875 37,02 Vex 1 801 12,99 Yhteensä 11 029 470,73 === Muutoksia === * Masen, Naxin ja Vernamiègen kunnat yhdistyivät 1.1.2011 Mont-Noblen kunnaksi. == Asukkaat ja kieli== Hérensin alue on selkeästi ranskankielinen: vuonna 2000 alueen vakituista asukkaista 95 % oli ranskankielisiä. Saksankielisiä oli noin 2 % ja muun kielisiä noin 3 %. == Lähteet == Luokka:Valais’n hallintoalueet
HMS A.5

HMS A.5 oli Britannian kuninkaallisen laivaston A-luokan sukellusvene. == Valmistus == Alus tilattiin osana vuosien 1903-1904 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 1. syyskuuta 1903. Alus laskettiin vesille 3. maaliskuuta 1904 ja valmistui 11. helmikuuta 1905.Akermann, Paul s. 120 == Palvelus == Alus lähti emäaluksensa HMS Hazardin kanssa Queenstowniin Irlantiin. Aluksen kannella tapahtui 16. helmikuuta hieman tankkauksen jälkeen räjähdys sen ollessa edelleen kiinnittyneenä emäalukseen, jolloin kuusi miehistönjäsentä sai välittömästi surmansa tai hieman myöhemmin saamiinsa vammoihin.Submarine Museum Alus myytiin romutettavaksi 1920. ==Lähteet== * * * === Viitteet === == Aiheesta muualla == *MaritimeQuest - HMS A.5 Luokka:Kuninkaallisen laivaston A-luokan sukellusveneet Luokka:Vickersin valmistamat alukset
Jevgeni Spangenberg

Jevgeni Pavlovitš Spangenberg (; 1898 Taka-Baikalia – 1968) oli neuvostoliittolainen lintutieteilijä ja luontokirjailija. Spangenberg oli syntyisin aatelisesta von Spangenberg-suvusta. Valmistuttuaan kymnaasista hän joutui puna-armeijaan ja kotiutettiin 1921. Hän opiskeli Moskovan yliopistossa ja valmistui 1930. Tämän jälkeen hän työskenteli Riista- ja turkiseläintuotannon tutkimuslaitoksessa ja osallistui useille tutkimusmatkoille, joilla hän keräsi huomattavat kokoelmat, ja jotka hän lahjoitti Moskovan yliopiston eläintieteelliselle museolle, jonne hän pääsi töihin 1946. Hän toimi lintutieteen osaston vanhempana tutkijana vuodesta 1950 alkaen ja osallistui Ptitsy Sovetskogo Sojuza-teoksen (1951–1954) toimittamiseen. Spangenberg oli ensimmäinen munakokoelmien keräilijä Venäjällä. == Lähteet == *Zoological Museum of Moscow University Luokka:Venäläiset ornitologit Luokka:Vuonna 1898 syntyneet Luokka:Vuonna 1968 kuolleet
Ada den Haan

Adelaïde Henriette ”Ada” den Haan (14. toukokuuta 1941 Eindhoven – 17. maaliskuuta 2023 Uden) oli alankomaalainen uimari. Hän edusti seuratasolla PSV Eindhovenia. Den Haan voitti pitkän radan EM-kisoissa kaksi kultamitalia, vuoden 1958 kisoissa sekä 200 metrin rintauinnista että 4 × 100 metrin sekauintiviestistä. Hän piti hallussaan 200 metrin rintauinnin maailmanennätystä vuosina 1956–1959. Den Haan osallistui olympialaisiin kerran, vuonna 1960. Tuolloin hän sijoittui neljänneksi sekä 200 metrin rintauinnissa että 4 × 100 metrin sekauintiviestissä. == Lähteet == Luokka:Alankomaalaiset uimarit Luokka:Vuonna 1941 syntyneet Luokka:Vuonna 2023 kuolleet
Kazakstanin puoliaavikko

Kazakstanin puoliaavikko on Kazakstanissa oleva puoliaavikkoalue Kazakshtanin aroalueen ja Kyzylkumin aavikon välissä. Ilmasto on puolikuiva ja hyvin mantereinen. Alueella on laajoja tasankoja ja kuivuneita suolajärviä. == Ilmasto == Alueen sademäärä on 160–240 millimetriä vuodessa. Tammikuun keskilämpötila −13 °C – −16 °C ja heinäkuun 21 °C – 24 °C, ja vuoden keskilämpötila on noin 10 °C. == Kasvisto == Pohjoisessa kasvaa enemmän aroilla tyypillisiä heiniä höyhenheiniä (Stipa), etelässä aavikkopensaita muun muassa marunoita (Artemisia). == Eläimistö == Alueella elää äärimmäisen uhanalainen oleva saiga-antilooppi, vuorilammas ja gaselli. Petoleläimiä ovat harmaasusi ja pallaskissa. Przewalskinhevonen on jo kuollut seudulta sukupuuttoon. == Lähteet == * * Luokka: Puoliaavikot Luokka:Kazakstanin maantiede
Nikolai Gladkov

Nikolai Aleksejevitš Gladkov (, 1905 – 1975) oli neuvostoliittolainen lintutieteilijä. (Internet Archive) Gladkov syntyi papin perheeseen Kurskin alueella. Hän tuli Moskovan yliopiston luonnontieteiden osastolle vuonna 1926. Alkuvuosina hän tutki kaloja mutta keskittyi sitten lintuihin. Hänestä kehittyi eräs Neuvostoliiton johtavista lintutieteilijöistä. Mihail Menzbierin suosituksesta hänet nimitettiin Staro-Peršinon biologisen aseman johtajaksi vuonna 1926. Vuodesta 1934 alkaen hän toimi museon vanhempana tutkijana. Gladkov osallistui toiseen maailmansotaan ja joutui vangiksi. Amerikkalaiset joukot vapauttivat hänet Ranskassa sijainneesta vankileiristä vuonna 1944. Gladkov palasi museoon vuonna 1947 ja toimi sen lintutieteellisen osaston johtajana vuosina 1947–1954, jolloin hän siirtyi Moskovan yliopiston eliömaantieteen osastolle. Hän toimi useita vuosia biologisen tiedekunnan dekaanina, samoin maantieteen tiedekunnan dekaanina. Gladkov nimitettiin Eläintieteellisen museon johtajaksi vuonna 1964, ja hän johti museota vuoteen 1969 asti. Hän toimi eliömaantieteen osaston professorina ja selkärankaisten osaston lehtorina. Gladkov julkaisi useita lintutieteellisiä teoksia sekä kirjoitti myös luonnonsuojelusta, eliömaantieteestä ja lintujen lentämisestä. Gladkov toimitti yhdessä Georgi Dementjevin kanssa suurteoksen Neuvostoliiton linnuista Ptitsy Sovetskogo Sojuza vuosina 1951–1954. == Lähteet == Luokka:Venäläiset ornitologit Luokka:Vuonna 1905 syntyneet Luokka:Vuonna 1975 kuolleet
Metrinen aika

Metrinen aika tarkoittaa aikavälin mittausta metrijärjestelmän sekuntia perusyksikkönä käyttäen. Metrinen aika ei määrittele vuorokaudenaikoja, sillä näiden esittämiseen käytetään muita mittayksiköitä, kuten minuutti, tunti ja vuorokausi == Historia == Kun metrijärjestelmä esiteltiin Ranskassa vuonna 1895, se sisälsi määritelmät pituudelle, pinta-alalle, tilavuudelle, nestemäärällä, massalle ja jopa valuutalle, mutta ei ajalle. Desimaaliaika oli esitelty Ranskassa kaksi vuotta aiemmin, mutta huolimatta metrijärjestelmästä ajan esittämiseen ei alettu käyttää kymmen-pohjaista esitystä. James Clerk Maxwell ja Elihu Tmonson esittelivät Cgs-järjestelmän vuonna 1874. Järjestelmässä määriteltiin Carl Friedrich Gaussin ehdottamat määritelmät sähköisille ja magneettisille yksiköille. Sekunti määriteltiin 1/86400 keskimääräistä aurinkopäivää ja se otettiin yhdeksi modernin aikajärjestelmän perusyksiköksi vuonna 1954. Myöhemmin SI-järjestelmän sekunnin määritelmäksi tarkennettiin 9 192 631 770 perustilassa olevan cesium-133 atomin värähdystä == Vaihtoehtoisia yksiköitä == Ajan perusyksiköksi on esitetty useita eri vaihtoehtoja. 28. maaliskuuta, 1794 Joseph Louis Lagrange ehdotti nimityksiä déci-jour ja centi-jour (desipäivä ja senttipäivä). On myös ehdotettu käytettäväksi vuorokautta ajan perusyksikkönä. Sekunnille on esitetty vaihtoehtoiseksi määritelmäksi 1/100 000 vuorokaudesta, eli 0,864 sekuntia. luokka:Aika de:Dezimalzeit
Kenraali Gogol

Kenraali Anatol Alexis Gogol on fiktiivinen hahmo James Bond -elokuvissa. Häntä näyttelee Walter Gotell. Gogol esiintyi kaikkiaan kuudessa Bond- elokuvassa. ==Taustaa== Kenraali Gogol on tiedustelupalvelu KGB:n johtaja. Gogol esiintyi ensimmäisen kerran elokuvassa 007 rakastettuni, jossa hän lähettää majuri Anya Amasovan selvittämään kadonneen ydinsukellusveneen kohtaloa ja hakemaan salaisen mikrofilmin. Myöhemmin Gogol tekee liiton Bondin päällikön M:n kanssa ilmoittaen uudesta Neuvostoliiton ja Ison-Britannian välisestä yhteistyöstä. Kuuraketissa Gogol tiedustelee Yhdysvaltain avaruuskomitealta syytä valtavan avaruusaseman olemassaoloon ja ilmoittaa Neuvostoliiton hoitavan asian, jos Yhdysvallat epäonnistuu aseman tuhoamisessa. Erittäin salaisessa Gogol neuvottelee ATAC-laitteen ostamisesta kreikkalaiselta anarkistilta. Gogolin saapuessa paikalle Bond on tappanut myyjän ja heittää laitteen alas vuorelta tuhoten sen. Gogol estää apulaistaan ampumasta Bondia ja lähtee pois tappionsa tunnustaneena. Octopussy – mustekalassa Gogol vastustaa kenraali Orlovin suunnitelmaa hyökätä Länsi- Saksaan. Bondin ansiosta Gogol saa tietää Orlovin salakuljettaneen jalokiviä Venäjän aarteistosta ja nuhtelee Orlovia tämän kuollessa Gogolin eteen. Gogol pyytää myöhemmin Bondia palauttamaan Orlovin varastaman Romanovin tähden. 007 ja kuoleman katseessa Gogol nuhtelee Max Zorinia tämän yrityksestä tappaa Bond ja tämän lähtemisestä KGB:stä. Myöhemmin Gogol yrittää yhdessä agenttinsa Pola Ivanovan kanssa estää Zorinia tuhoamasta piilaaksoa. Elokuvan lopussa Gogol luovuttaa Bondille Leninin kunniamerkin palkinnoksi Zorinin pysäyttämisestä. Elokuvassa 007 vaaran vyöhykkeellä Gogol on siirtynyt Neuvostoliiton ulkoministeriöön ja hänen seuraajakseen on valittu kenraali Puškin. Gogol ilmoittaa elokuvan lopussa Kara Milovylle järjestäneen hänelle viisumin sekä Neuvostoliittoon että itäblokin ulkopuolelle. Luokka:James Bond -hahmot Luokka:Kuvitteelliset kenraalit en:General Gogol
Shey Phoksundon kansallispuisto

Shey Phoksundon kansallispuisto on Nepalin suurin luonnonsuojelualue. Se sijaitsee Karnalin vyöhykkeellä Dolpan ja Mugun piirikunnissa Länsi-Nepalissa. Puiston pinta-ala on 3 555 neliökilometriä, ja se perustettiin vuonna 1984. Sen opastuskeskus sijaitsee Sumduwassa. Shey Phoksundon kansallispuisto on vuoristoista ja karua aluetta. Korkeus vaihtelee kaakkoisosan 2 130 metristä Kanjiroba Himalin huippuun 6 883 metrin korkeudessa. Puistolle nimen antanut turkoosinhohtoinen Phoksundo-järvi sijaitsee 3 660 metrin korkeudessa. Kansallispuistossa elää muun muassa lumileopardeja, puolilampaita, susia ja apinoita. == Lähteet == == Aiheesta muualla == Luokka:Nepalin kansallispuistot Luokka:Karnali
Ŭ

Ŭ (ŭ), u lyhyysmerkin (engl. breve) kera, on latinalaisesta U-kirjaimesta johdettu esperanton kirjain. Sitä käytetään ainoastaan muodostettaessa diftongeja, esim. aŭto [au·to] auto, eŭro [eu·ro] euro. Sitä käytetään myös valkovenäjän kielen latinalaisessa kirjaimistossa. == Katso myös == *Ĉ *Ĝ *Ĥ *Ĵ *Ŝ Luokka:Esperanto Luokka:Latinalaiset kirjaimet
Yukinori Miyabe

Yukinori Miyabe (; 18. heinäkuuta 1968 Tokio – 7. maaliskuuta 2017 Tokio) oli japanilainen pikaluistelija. Hän osallistui vuoden 1992 talviolympialaisiin Albertvillessä ja vuoden 1994 talviolympialaisiin Lillehammerissa. Hän voitti olympiapronssia 1000 m:n matkalla vuonna 1992. ==Lähteet== Luokka:Japanilaiset pikaluistelijat Luokka:Japanilaiset olympiamitalistit Luokka:Vuonna 1968 syntyneet Luokka:Vuonna 2017 kuolleet
Takahiro Sunada

Takahiro Sunada (, s. 19. tammikuuta 1973) on japanilainen ultrajuoksija. Sunada juoksi miesten 100 kilometrin juoksun maailmanennätyksen 6.13.33 vuonna 1998. Ennätyksen rikkoi hänen maanmiehensä Nao Kazami vuonna 2018. Sunada on kilpaillut myös maraton-matkoilla, ja hänen maratonennätyksensä on Berliinin maratonilla vuonna 2000 juostu 2.10.07. == Lähteet == == Aiheesta muualla == * Luokka:Japanilaiset kestävyysjuoksijat Luokka:Vuonna 1973 syntyneet Luokka:Elävät henkilöt
Nagaibakin piiri

Nagaibakin piiri () on kunnallinen itsehallintoalue Tšeljabinskin alueella Venäjällä. Vuonna 1927 perustetun piirin pinta-ala on 3 100 neliökilometriä. Asukkaita on 21 900 henkeä (vuonna 2010). Nagaibakin piiri sijaitsee Tšeljabinskin alueen lounaisella arovyöhykkeellä. Se rajoittuu lännessä ja pohjoisessa Verhneuralskin, idässä Tšesman ja kaakossa Kartalyn piireihin sekä lounaassa Agapovkan piiriin ja Magnitogorskin kaupunkiin. Pinnanmuodostukseltaan seutu on kumpuilevaa tasankoa. Ilmasto on ankaran mannermainen. Suurin joki on Uraliin laskeva Gumbeika. Piirissä on neljä pientä järveä ja yksi tekojärvi. Hyötykaivannaisiin kuuluvat kulta, kvartsi, kupari ja sinkki. Piiriin kuuluu Južnyin kaupunkimainen taajama (kaupunkikunta) sekä 9 maalaiskuntaa: Arsinski, Balkany, Feršampenuaz, Kasselski, Kulikovski, Nagaibakski, Ostrolenski, Pariž ja Pereselentšeski. Hallinnollinen keskus on Feršampenuazin kylä. Asutuskeskuksia on yhteensä 38. Asukkaista 42,1 % on venäläisiä, 30,4 % nagaibakkeja, 14,2 % kazakkeja, 5,2 % tataareja, 2,7 % mordvalaisia, 1,5 % ukrainalaisia ja 1,4 % baškiireja. Kaupunkiväestön osuus on 8,0 %. Seudun pääelinkeinot ovat maatalous ja teollisuus. Maatalous on erikoistunut viljan viljelyyn sekä maidon ja lihan tuotantoon. Teollisuutta edustavat Aleksandrijskin kupari- ja sinkkikaivos sekä Južnyin kvartsikaivos. Piirissä toimii 29 lastentarhaa, 34 yleissivistävää koulua, iltakoulu ja ammattioppilaitos. Kulttuurilaitoksia ovat kolme lasten taidekoulua, 33 kulttuuri- ja kerhotaloa, 26 kirjastoa, neljä museota ja taulugalleria. Nähtävyyksiin kuuluu kaksi pronssikautista linnoitettua asuinpaikkaa sekä sarmaattien kulttuuria edustava Uba Taun kurgaani. Paikallislehtenä ilmestyy Vshody (”Oraat”). ==Lähteet== ==Aiheesta muualla== * Nagaibakin piirin sivusto Luokka:Tšeljabinskin alueen piirit
Guardia Nueva

Guardia Nueva on keskipohjalainen argentiinalaiseen ja suomalaiseenkin tangoon keskittynyt 16-jäseninen ammattimainen() viihdeorkesteri. Vuonna 2013 orkesteriin kuului 16 jäsentä, ja mukana oli neljä harmonikkaa ja bandoneonia, jousisoitin- ja rytmiryhmä. Argentiinalaisen tangon ohella orkesterin ohjelmistoon kuuluu muun muassa suomalaista viihdemusiikkia, elektrotangoa ja kirkkomusiikkia. ==Historia== Orkesterin perusti vuonna 1999 Raimo Vertainen, joka toimii edelleen orkesterin kapellimestarina. Suomen konserttiesiintymisten lisäksi se on tehnyt kiertueen Argentiinaan vuonna 2004, jossa se esiintyi useissa tunnetuissa Buenos Airesin tangosaleissa ja teki suorana lähetyksenä esitetyn radiokonsertin. Vuonna 2006 orkesteri teki kiertueen Turkissa esiintyen Ankarassa, Istanbulissa ja Izmirissä. Istanbulin konsertti televisioitiin CNN Turkey -kanavalle. Orkesterin solisteina ja yhteistyökumppaneina ovat toimineet vuosien varrella useat suomalaiset eturivin taiteilijat, kuten Jari Sillanpää, Jorma Uotinen, Mari Palo, Eino Grön, Anu Hälvä, Arja Koriseva, Matti Korkiala, Pauliina Kumpulainen, Merja Larivaara, Tapani Kansa, Johanna Rusanen, Tiina Penttinen, Tuomas Airola, Jonna Pirttijoki ja Angelika Klas. Orkesteri juhlisti kymmenvuotista toimintaansa helmikuussa 2011 Kokkolan jäähallissa pidetyllä juhlakonsertilla, jonka televisioi Yleisradion Yle TV2. Se oli kahteenkymmeneen vuoteen ensimmäinen Kokkolan jäähallissa pidetty konsertti. Yhtyeen konsertti Helsingin Musiikkitalossa maaliskuussa 2012 loppuunmyytiin kaksi kuukautta ennen konserttipäivää. Vuonna 2013 Sata-Häme Soi -festivaalin Valkea Ruusu -viihdekonsertti oli rakennettu Guardia Nuevan ympärille. Orkesterin tukena toimii kannatusyhdistys, joka keskittyy orkesterin rahoitukseen ja konserttien järjestelyyn. ==Levytykset== *Astor Piazzollan tangoja (CD, 2002) *Täysikuu (CD, sol. Tuomas Airola, 2003) *Häävalssi (CD, sol. Tuomas Airola, 2006) *Tango Finlandia (CD, sol. Angelika Klas, Matti Korkiala, 2011) *Live in Concert (CD, sol. Jonna Pirttijoki, 2013) ==Lähteet== ==Aiheesta muualla== *Guardia Nuevan sivusto Luokka:Suomalainen tango Luokka:Suomalaiset orkesterit
Hwang Ok-Sil

Hwang Ok-Sil (s. 25. maaliskuuta 1972 Pjongjang) on pohjoiskorealainen entinen kaukalopikaluistelija ja olympiamitalisti. Hän voitti pronssia 500 metrin matkalta Albertvillen olympialaisissa 1992 ajallaan 47,23 sekuntia. Hwang oli mukana myös Naganon kisoissa 1998, joissa hän oli mukana maansa seitsemänneksi sijoittuneessa 3 000 metrin viestijoukkueessa ja sijoittui 500 metrin matkalla 22:nneksi. == Lähteet == * Hwangin profiili sports-reference.com -sivustolla Luokka:Pohjoiskorealaiset kaukalopikaluistelijat Luokka:Vuonna 1972 syntyneet Luokka:Elävät henkilöt Luokka:Pohjoiskorealaiset olympiamitalistit
Drop Dead

Drop Dead on hardcore punk/thrashcore -yhtye Siegen albumi, joka julkaistiin kasettina 1984. 1994 Drop Dead julkaistiin cd:nä ja levylle laitettiin neljä kappaletta lisää vuonna 1985 julkaistulta kokoelmalevyltä Cleanse the Bacteria. == Kappaleet == # # # # # # # # # == Aiheesta muualla == * Drop Dead discogs.com -sivustolla Luokka:Vuoden 1984 albumit Luokka:Yhdysvaltalaiset grindcorealbumit
Saint Mauricen alue

400px| thumb| Saint Mauricen alue sijaitsee läntisessä Valais’ssa. Saint Mauricen alue (, ) on yksi Sveitsin 148:sta ja Valais’n kantonin 14:stä hallinnollisesta alueesta. Saint Mauricen alue sijaitsee Ala-Valais’ssa, Rhônen molemmin puolin, Martignyn ja Genevenjärven välillä. == Kunnat == Saint Mauricen alueella on 9 kuntaa, joista asukasluvultaan suurimmat ovat Saint Maurice ja Vernayaz. Alueen keskuspaikka on Saint Maurice. Saint Mauricen alueen asukasluku on 13 498 (31.12.2015). Väestö on kasvussa, sillä vuoden 2012 lopulla asukkaita oli 12 931\. Alueen pinta-ala on 191 km² . Kunta Asukasluku 31.12.2015 Pinta-ala km² Collonges 723 12,21 Dorénaz 870 12,57 Evionnaz 1 242 47,99 Finhaut 445 22,86 Massongex 1 787 6,63 Saint Maurice 4 494 14,94 Salvan 1 339 53,54 Vernayaz 1 886 5,60 Vérossaz 712 14,28 Yhteensä 13 498 190,92 === Muutoksia === * Mexin ja Saint Mauricen kunnat yhdistyivät uudeksi Saint Mauricen kunnaksi 1.1.2013. == Asukkaat ja kieli== Saint Mauricen alue on ranskankielinen: alueen asukkaista 90 % oli vuonna 2000 ranskankielisiä. Saksankielisiä oli noin 2 %, italiankielisiä noin 2 % ja muun kielisiä noin 6 %. == Lähteet == Luokka:Valais’n hallintoalueet
Mahakali

Mahakali () on yksi Nepalin neljästätoista vyöhykkeestä ja osa Nepalin Kaukolännen kehitysaluetta (Sudur Pashchimanchal). Mahakali on Nepalin läntisin vyöhyke. Se rajoittuu etelässä Intian Uttar Pradeshin ja lännessä Uttarakhandin osavaltioon sekä pohjoisessa Kiinan Tiibetiin. Idässä naapurina on Nepalin Seti. Mahakalin pinta-ala on 6 989 neliökilometriä ja se on kooltaan Nepalin pienin. Vyöhykkeen väkiluku oli 860 475 vuonna 2001 ja 977 514 vuonna 2011. Mahakalin pääkaupunki ja samalla suurin kaupunki on Mahendranagar (Bhim Dutta; 106 666 as. vuonna 2011). == Piirikunnat == Mahakali jakaantuu seuraavaan neljään piirikuntaan (pohjoisesta etelään). * Darchula * Baitadi * Dadeldhura * Kanchanpur == Lähteet == == Aiheesta muualla == *
Contheyn alue

400px| thumb| Contheyn alue sijaitsee Keski-Valais’ssa. Contheyn alue (, ) on yksi Sveitsin 148:sta ja Valais’n kantonin 14:stä hallinnollisesta alueesta. Contheyn alue sijaitsee Ala-Valais’ssa, Rhônen laakson molemmilla rinteillä, Martignyn ja Sionin välillä. == Kunnat == Contheyn alueella on 5 kuntaa, joista suurimmat ovat Conthey ja Nendaz. Alueen keskuspaikka on Conthey. Contheyn alueen asukasluku oli vuoden 2015 lopussa 27 312\. Asukasluku on selvässä kasvussa, sillä kolme vuotta aiemmin, 31.12.2012 asukkaita oli 25 373. Alueen pinta-ala on 234 km² . Kunta Asukasluku 31.12.2015 Pinta-ala km² Ardon 3 050 20,35 Chamoson 3 587 32,47 Conthey 8 485 84,98 Nendaz 6 302 86,01 Vétroz 5 888 10,45 Yhteensä 27 312 234,26 == Asukkaat ja kieli== Contheyn alue on ranskankielinen: vuonna 2000 alueen vakituista asukkaista 91 % oli ranskankielisiä. Saksankielisiä oli noin 3 %, italiankielisiä noin 1 % ja muun kielisiä noin 5 %. == Lähteet == Luokka:Valais’n hallintoalueet
VBOX7

VBOX7 on bulgarialainen internetissä toimiva videopalvelu. Se on maansa suurin internetin videopalvelu. Lokakuusta 2007 lähtien VBOX7.com on ollut kokonaan Netinfon omistuksessa. Sivusto avattiin 30. kesäkuuta 2006. == Lähteet == == Aiheesta muualla == * VBOX7.com Luokka:Videonlevityssivustot Luokka:Bulgarialaiset viestimet
Ayako Yoshikawa

Ayako Yoshikawa (; s. 1. maaliskuuta 1933) on japanilainen entinen yleisurheilija, joka kilpaili pituushypyssä ja pikajuoksussa. Hän voitti hopeaa pituushypyssä Aasian kisoissa 1951 tuloksellaan 518 senttimetriä. Yoshikawa osallistui Helsingin olympialaisissa 1952 sekä 100 metrin juoksuun että pituushyppyyn. Tuolloin hän putosi 100 metrillä jo ensimmäisellä kierroksella, mutta oli kuudestoista pituushypyssä. == Ennätykset == * Pituushyppy: 575 cm (1952) * 100 m: 12,0 s (1951) == Lähteet == == Aiheesta muualla == Luokka:Japanilaiset pituushyppääjät Luokka:Japanilaiset pikajuoksijat Luokka:Vuonna 1933 syntyneet Luokka:Mahdollisesti elävät henkilöt
Entremontin alue

400px| thumb| Entremontin alue sijaitsee lounaisessa Valais’ssa. Entremontin alue (, ) on yksi Sveitsin 148:sta ja Valais’n kantonin 14:stä hallinnollisesta alueesta. Entremontin alue sijaitsee Ala-Valais’ssa, Dransejoen ja sen alkuhaarojen laaksoissa. Alue on tunnettu muun muassa Verbierin talviurheilualueesta ja Isosta Sankt Bernhardin solasta. == Kunnat == Entremontin alueella on 6 kuntaa, joista suurimmat ovat Bagnes ja Orsières. Alueen keskuspaikka on Sembrancher. Entremontin alueen asukasluku on 15 044 (31.12.2015). Väkimäärä on kasvussa, sillä vuoden 2012 lopussa asukkaita oli 14 514\. Alueen pinta-ala on 633 km² . Kunta Asukasluku 31.12.2015 Pinta-ala km² Bagnes 8 057 282,26 Bourg-Saint-Pierre 183 90,09 Liddes 750 60,16 Orsières 3 179 165,02 Sembrancher 984 17,63 Vollèges 1 891 17,87 Yhteensä 15 044 633,03 == Asukkaat ja kieli== Entremontin alueen vakituista asukkaista 92 % oli vuonna 2000 ranskankielisiä. Saksankielisiä oli noin 2 %, italiankielisiä noin 1 % ja muun kielisiä noin 5 %. == Lähteet == Luokka:Valais’n hallintoalueet
Ed Ballinger

Edward Pennington "Ed" Ballinger (s. 25. lokakuuta 1951 New York) on yhdysvaltalainen entinen miekkailija. Hän edusti seuratasolla Salle Santellia. Ballinger oli mukana maansa hopeaa floretin joukkuekilpailussa saaneessa joukkueessa vuoden 1975 Pan-Amerikan kisoissa ja oli samoissa kisoissa kuudes henkilökohtaisessa kilpailussa. Hän osallistui olympialaisiin kerran, vuonna 1976. Tuolloin Ballinger oli floretin henkilökohtaisessa kilpailussa jaetulla seitsemännellätoista sijalla ja oli mukana maansa seitsemänneksi sijoittuneessa joukkueessa. Ballinger on naimisissa miekkailija Sally Pechinskyn kanssa. == Lähteet == Luokka:Yhdysvaltalaiset miekkailijat Luokka:Vuonna 1951 syntyneet Luokka:Elävät henkilöt
Karla Kienzl

Karla Kienzl (21. lokakuuta 1922 – 2. syyskuuta 2018) oli 1950-luvulla kilpaillut itävaltalainen ohjaskelkkailija. Hän voitti naisten yksinkelkkailun ensimmäisen maailmanmestaruuden Oslossa vuonna 1955. Euroopan- mestaruuskilpailuissa hän voitti kultamitalin vuonna 1951 ja sai lisäksi kaksi hopeaa vuosina 1954 ja 1955. ==Lähteet== Luokka:Itävaltalaiset ohjaskelkkailijat Luokka:Vuonna 1922 syntyneet Luokka:Vuonna 2018 kuolleet
Volvo V60

Volvo V60 on Volvon vuodesta 2010 lähtien valmistama ylemmän keskiluokan farmariauto. Sen sedan-korinen sisarmalli on nimeltään Volvo S60. == Volvo V60 I (2010–2018) == Ensimmäisen sukupolven V60 esiteltiin Pariisin autonäyttelyssä syksyllä 2010. Rinnakkaismalli S60 oli esitelty aiemmin keväällä. Autot perustuvat samalle pohjalevylle kuin esimerkiksi crossover- malli XC60. Vuoden 2012 Euro NCAP -kolaritestistä V60 sai tulokseksi täydet viisi tähteä. Autossa on vakiona City Safety -järjestelmä, joka auttaa välttämään hidasvauhtisia peräänajoja (nopeus enintään 30 km/h). Järjestelmä otettiin käyttöön jo aiemmin XC60-mallissa. City Safety jarruttaa autoa automaattisesti, jos kuljettaja ei reagoi ajoissa tilanteeseen, jossa edessä kulkeva ajoneuvo hidastaa äkkiarvaamatta vauhtiaan tai pysähtyy. Lisävarusteena oli saatavana myös jalankulkijoiden havaitsemisjärjestelmä automaattisella täysjarrutuksella. V60:n bensiinimoottorit olivat 1,6-litrainen T3 (152 hv) sekä 2,0-litraiset T4 (190 hv), T5 (245 hv) ja T6 (306 hv). Dieselvaihtoehdot olivat puolestaan 2,0-litraiset D2 (120 hv), D3 (150 hv), D4 (190 hv) ja D5 (225 hv). Nelivetoisessa AWD-mallissa D4-moottori on 2,4-litrainen ja varustettu aina kuusiportaisella automaattivaihteistolla. T5:ssä, T6:ssa sekä D5:ssä on kahdeksanportainen automaatti. Muiden moottorien yhteydessä on kuusivaihteinen manuaali- tai automaattivaihteisto. V60:sta esiteltiin myös maastokelpoisempi Cross Country -malli. Siinä on korkeampi maavara, neliveto ja koria suojaavia muoviosia. Moottorivaihtoehdot Cross Countryssa olivat T5 (245 hv), D3 (150 hv) ja D4 (190 hv), jonka sai myös nelivetoisena. Vaihteistot olivat samat kuin normaaleissa V60-malleissa. Geneven autonäyttelyssä keväällä 2013 esiteltiin kasvojenkohotuksen kokenut V60. Ajovaloihin tehtiin muutoksia ja ne olivat nyt yksiosaiset, kun aiemmin päiväajovalot olivat omassa valaisimessaan varsinaisen ajovaloumpion ja etusäleikön välissä. Etusäleikön kromikehys jätettiin pois, ja vaakasuuntaisten ripojen määrä muuttui kolmesta neljään. Etupuskurin visuaalista ilmettä muutettiin keskiosan ilmanottoaukon korostetummalla muotoilulla. == Volvo V60 II (2018–) == Toisen sukupolven V60 esiteltiin Geneven autonäyttelyssä keväällä 2018. Se perustuu samalle SPA- pohjalevyrakenteelle kuin muun muassa toisen sukupolven XC60 ja noudattaa muotoilussaan samoja piirteitä kuin suurempi V90-malli. Edeltäjäänsä verrattuna uusi V60 kasvoi pituutta lähes 13 senttimetriä. 529-litrainen tavaratila puolestaan on 99 litraa aiempaa suurempi. Vuoden 2018 Euro NCAP -kolaritestistä V60 sai tulokseksi täydet viisi tähteä. V60 Cross Country esiteltiin syksyllä 2018. Maavara on 75 millimetriä normaalia korkeampi ja neliveto on aina vakiona. == Lähteet == == Aiheesta muualla == V60 Luokka:D-segmentin autot Luokka:2010-luvun autot Luokka:2020-luvun autot
Bheri

Bheri () on yksi Nepalin neljästätoista vyöhykkeestä ja osa Keskilännen kehitysaluetta (Madhya Pashchimanchal). Vyöhyke rajautuu etelässä Intian Uttar Pradeshin osavaltioon. Nepalin vyöhykkeistä naapureita ovat Seti lännessä, Karnali pohjoisessa ja Rapti idässä. Vyöhykkeen pinta-ala on 10 545 neliökilometriä ja vuonna 2001 siellä asui 1 417 805 ihmistä. Vuonna 2011 väkiluku oli jo viidenneksen korkeampi, 1 701 767. Bherin vyöhykkeen pääkaupunki on Nepalgunj (Nepalganj, 73 779 as. vuonna 2011). Birendranagar (Bīrendranagar, Wīrendranagar; 47 914 as., 2011) toimii Bherin, Raptin ja Karnalin vyöhykkeiden muodostaman Keskilännen kehitysalueen hallintokeskuksena. Vyöhykkeen muita yli 30 000 asukkaan kaupunkeja ovat Gulariya (Gularia, Gulariyā, 55 747 as. 2011) ja Kohalpur (36 019 as. 2011; kaupungiksi 2014). == Piirikunnat == Vyöhyke jakaantuu viiteen piirikuntaan. * Banke * Bardiya * Dailekh * Jajarkot * Surkhet == Lähteet == == Aiheesta muualla == *
Gisela Hämmerling

Gisela Hämmerling (s. 26. joulukuuta 1969) on sveitsiläinen judoka, joka uransa aikana edusti seuratasolla Judo Club Usteria. Hämmerling voitti pronssia Pamplonan EM-kisoista 1988 alle 56-kiloisten sarjasta. Hän osallistui vuoden 1992 olympialaisiin, joissa hän sijoittui jaetulle kuudennelletoista tilalle alle 61-kiloisten sarjassa. Hämmerling voitti samana vuonna Baselin kansainvälisen turnauksen samassa painoluokassa. Hän voitti urallaan yhteensä neljä maansa mestaruutta ja sai Sveitsin-mestaruuskilpailuista myös kaksi hopeamitalia. == Lähteet == Luokka:Sveitsiläiset judokat Luokka:Vuonna 1969 syntyneet Luokka:Elävät henkilöt
Linga

Linga (myös Lingam, Shiva linga, Sanskrit लिङ्गं , tarkoittaa "merkkiä" tai "symbolia") on Shiva-jumalan symboli, jossa muodossa häntä useimmiten palvotaan. Linga on kivipaaden esittämä fallossymboli, joka seisoo yonin, mukaillun naisen sukuelimen päällä. Lainaus: "But the basic and most common object of worship in Shiva shrines is the phallus or lingam." == Palvonta == Shivan palvojat kunnioittavat lingaa uhraamalla sille kukkia, maitoa, puhdasta vettä, hedelmiä, lehtiä ja riisiä. == Fiktiossa == * Arthur C. Clarken kirjassa 2010: Avaruusodysseia esiintyvä henkilöhahmo tri Sivasubramanian Chandrasegarampillai (tri Chandra) ei poista kaulaketjussa olevaa lingaa edes talviunikammiossa ollessaan. * Elokuvassa Indiana Jones ja tuomion temppeli etsitään intialaisesta kylästä ryövättyä Shiva lingaa. == Lähteet == == Aiheesta muualla == Luokka:Hindulaisuuden käytännöt Luokka:Seksuaalisuus ja uskonto
Miguel Hesayne

Miguel Esteban Hesayne (26. joulukuuta 1922 Azul, Buenos Aires – 1. joulukuuta 2019Murió el obispo Miguel Hesayne, denunciante de la dictadura ) oli 12. joulukuuta 1948 vihitty argentiinalainen pappi. Hänet vihittiin piispaksi 4. kesäkuuta 1975, ja hän toimi Viedman hiippakunnan piispana, kunnes erosi 28. kesäkuuta 1995. Hän kritisoi avoimesti vuosina 1976–1983 Argentiinaa hallinnutta junttaa. Hän jatkoi hallituksen päätösten arvostelua myös demokratian, varsinkin Carlos Menemin ja tämän seuraajan Fernando de la Rúan aikana. == Lähteet == == Aiheesta muualla == * Catholic-Hierarchy.org: Bishop Miguel Esteban Hesayne Luokka:Argentiinalaiset papit Luokka:Katoliset piispat Luokka:Vuonna 1922 syntyneet Luokka:Vuonna 2019 kuolleet
Tokion teknillinen yliopisto

Tokion teknillinen yliopisto () oli Tokiossa toimiva teknillinen yliopisto. Se perustettiin vuonna 1881 ammattikouluna, 1890 siitä tuli teknillinen koulu ja 1901 teknillinen korkeakoulu.Tokyo Tech History Tokyo Institute of Technology Yliopisto toimi Tokiossa kolmella kampusalueella: Ōoyakaman, Suzukakedain ja Tamachin kampuksilla.Campus Maps Tokyo Institute of Technology Oppilaitos pääsi vuonna 2010 Times Higher Educationin yliopistojen ranking-listalle (200 parasta) toisena kahdesta tokiolaisesta Tokion yliopiston ohella. 1\. lokakuuta 2024 Tokion teknillinen yliopisto yhdistyi Tokion lääketieteellisen ja hammaslääketieteellisen yliopiston kanssa Tokion tiedeyliopistoksi. == Tunnettuja yliopistossa opiskelleita ja opettaneita == * Hideki Shirakawa, Nobelin kemian palkinto vuonna 2000 * Yoshinori Ōsumi, Nobel-palkinto lääketieteessä vuonna 2016 == Lähteet == == Aiheesta muualla == Luokka:Japanin yliopistot ja korkeakoulut Luokka:Tokio
Pierre Nihant

Pierre Nihant (5. huhtikuuta 1925 Blegny-Trembleur, Liège – 12. tammikuuta 1993 Blegny-Trembleur, Liège) oli belgialainen pyöräilijä. Hän sai vuoden 1948 kesäolympialaisissa Lontoossa hopeaa 1 000 metrin aika-ajossa.Pierre Nihant Biography and Olympic Results | Olympics at Sports-Reference.com == Lähteet == Luokka:Belgialaiset ratapyöräilijät Luokka:Belgialaiset olympiamitalistit Luokka:Vuonna 1925 syntyneet Luokka:Vuonna 1993 kuolleet
Leviathan

Leviathan ja Leviatan tarkoittavat muun muassa seuraavia: *Leviatan, alun perin kanaanilaisen mytologian vesihirviö *Leviathan, englantilaisen filosofin Thomas Hobbesin vuonna 1651 kirjoittama kirja *Leviathan, power metal -yhtye Alestormin EP *Leviathan, yhdysvaltalainen black metal -yhtye *Leviathan, Mastodonin albumi, joka kertoo Moby Dickistä. *Leviathan, Therionin albumi vuodelta 2021 * ”Leviathan”, Volbeatin kappale ja single vuoden 2019 albumilta Rewind, Replay, Rebound. *Leviathan, nykyään Livyatan, sukupuuttoon kuollut hammasvalassuku *Leviathan – kuoleman laiva, George Pan Cosmatosin elokuva vuodelta 1989 *Leviathan, venäläinen elokuva vuodelta 2014 *Leviatan, Supernatural-sarjan seitsemännellä kaudella esiintyvä hirviö * SS Great Eastern, aiemmin Leviathan, aikanaan maailman suurin laiva ;Britannian kuninkaallinen laivasto * HMS Leviathan (1777), 70-tykkinen kolmannen luokan linjalaiva * HMS Leviathan (1790), 74-tykkinen Courageux-luokan kolmannen luokan linjalaiva * HMS Leviathan (1901), Drake-luokan panssariristeilijä * HMS Leviathan (R97), Majestic-luokan kevyt lentotukialus. Luokka:Seulonnan keskeiset artikkelit
Jacques Dupont

Jacques Dupont (19. kesäkuuta 1928 – 4. marraskuuta 20191948 Olympics cycling champion Jacques Dupont dies aged 91 ) oli ranskalainen pyöräilijä. Hän voitti kultamitalin 1 000 metrin aika-ajossa vuoden 1948 kesäolympialaisissa Lontoossa. Lisäksi hän muodosti José Beyaert'n ja Alain Moineaun kanssa joukkueen, joka sai pronssia joukkuemaantieajosta. Dupont voitti myös Pariisi–Toursin vuosina 1951 ja 1955; jälkimmäisellä kerralla hän voitti ennätysnopeudellaan (253 km keskimäärin 43,666:lla kilometrillä tunnissa) Ruban Jaunen. == Lähteet == == Aiheesta muualla == * Jacques Dupont Biography and Olympic Results | Olympics at Sports-Reference.com Luokka:Ranskalaiset ratapyöräilijät Luokka:Ranskalaiset maantiepyöräilijät Luokka:Ranskalaiset olympiavoittajat Luokka:Vuonna 1928 syntyneet Luokka:Vuonna 2019 kuolleet
Valtio-opin opiskelijat

Valtio-opin Opiskelijat ry (VOO) on Helsingin yliopiston yleisen valtio-opin opiskelijoita edustava poliittisesti ja uskonnollisesti sitoutumaton ainejärjestö. Yhdistys on perustettu vuonna 1960. Yhdistys viettää vuosijuhliaan perinteisesti maaliskuussa. VOO on yksi Helsingin yliopiston valtiotieteellisen tiedekunnan suurimmista ainejärjestöistä. Yhdistys toimii läheisessä yhteistyössä tiedekuntajärjestö Kannunvalajien ja alumniyhdistys Valtio-opin seniorien kanssa. VOO julkaisee Policy-lehteä. ==Aiheesta muualla== * VOO:n kotisivut Luokka:Helsingin yliopisto Luokka:Suomalaiset ainejärjestöt ja killat
Valtio-opin seniorit

thumb|Yhdistyksen logo Valtio-opin seniorit ry on vuonna 1999Valtio-opin seniorit ry perustettu Helsingin yliopiston valtiotieteellisen tiedekunnan yleisen valtio-opin alumnijärjestö. Yhdistyksen tarkoituksena on koota yhteen Helsingin yliopiston yleisen valtio-opin oppiaineen entisiä opiskelijoita ja ylläpitää yhteyksiä heidän välillään ja myös entisten ja nykyisten opiskelijoiden kesken. ==Lähteet== == Aiheesta muualla == *Valtio-opin seniorit ry:n kotisivut Luokka:Helsingin yliopisto Luokka:Suomalaiset järjestöt
Bill Bailey, Won’t You Please Come Home?

”Bill Bailey, Won’t You Please Come Home?” on Hughie Cannonin säveltämä ja sanoittama musiikkikappale vuodelta 1902. Se pohjautui amerikkalaiseen coon song -perinteeseen, jossa mustat esitettiin stereotyyppisinä ja nykymittapuulla rasistisina karikatyyreinä. Cannon kirjoitti laulun jatkoksi vuotta aikaisemmin ilmestyneelle, Walter Wilsonin ja John Queenin kirjoittamalle kappaleelle ”Ain’t Dat a Shame”. Tarina saattaa perustua oikeaan Bill Bailey -nimiseen henkilöön, mutta tarkalleen ei tiedetä, kenestä on kyse. Yksi mahdollisuus on trumpetinsoittaja ja musiikinopettaja Willard Godfrey Bailey Jacksonista, Michiganista. ”Ain’t Dat a Shamen” ja ”Bill Bailey, Won’t You Please Come Homen” jälkeen ilmestyi lukuisia muita Bill Baileyn mainitsevia kappaleita. Cannon kirjoitti oman jatkonsa kappaleelle nimellä ”He Done Me Wrong”, jonka alaotsikko oli ”death of Bill Bailey” (”Bill Baileyn kuolema”). Kappaleen esitti ensimmäisen kerran John Queen vaudeville- esityksessä, ja ensimmäisen nauhoitteen teki laulaja Arthur Collins vuonna 1902. Kappale tunnetaan myös nimillä ”Won’t You Come Home Bill Bailey” ja ”Bill Bailey”. == Lähteet == == Aiheesta muualla == * ”Bill Bailey, Won't You Please Come Home?” Wikiaineistossa Luokka:Vuoden 1902 kappaleet Luokka:Jazzstandardit
Srmy

Suomen Rytmimusiikin Ystävät ry (SRMY) on vuonna 2006 perustettu yhdistys joka järjestää musiikkitapahtumia sekä musiikkikoulutusta. ==Lähteet== Luokka:Suomalaiset musiikkialan järjestöt
Krikotyreotomia

Krikotyreotomia on toimenpide, jossa tehdään henkitorveen aukko kilpiruston ja sormusruston välille, kohtaan jossa sijaitsee näitä rustoja yhdistävä ligamentti (). Krikotyreotomia tehdään tyypillisesti henkeä uhkaavassa tilanteessa, kuten vieraan esineen tukkiessa hengitystiet, kurkunpään turvotuskohtauksen sattuessa (esimerkiksi hereditaarinen angioödeema) tai kasvojen ja pään vakavien onnettomuuksien seurauksena. Krikotyreotomia tehdään lähes aina vasta viimeisenä keinona, jos hengitysputken asettaminen suun tai nenän kautta on mahdotonta. Vaikka krikotyreotomia voidaan tehdä hengenpelastustarkoituksessa äärimmäisissä olosuhteissa, on tekniikka kuitenkin käyttökelpoinen ainoastaan väliaikaiseksi toimenpiteeksi, kunnes varsinaiset hengitystiet saadaan toimintakykyisiksi. == Katso myös == *Intubaatio *Trakeostomia Luokka:Avausleikkaukset
Hitotsubashin yliopisto

Hitotsubashin yliopisto () on Tokiossa toimiva Japanin kansallinen yliopisto. Siellä opetetaan kauppatieteitä, oikeustiedettä ja sosiaalitieteitä. Sillä on kampukset Kunitachin, Kodairan ja Kandan alueilla. Yliopistossa on noin 6 600 opiskelijaa, joista kolmannes on jatko-opiskelijoita. Yliopisto sai alkunsa eräänlaisena liikemiesten kauppaopistona vuonna 1875.History Hitotsubashi University == Lähteet == Luokka:Japanin yliopistot ja korkeakoulut Luokka:Tokio
Wasedan yliopisto

Wasedan yliopisto () on Tokiossa toimiva yksityinen yliopisto, yksi Japanin maineikkaimmista. Yliopisto on perustettu 1882 nimellä Tōkyō senmongakkō. Nykyisin yliopistossa on lähes 54 000 opiskelijaa, joista noin 8 500 jatko- opiskelijoita. Etenkin sen valtio-opin ja taloustieteiden tiedekunta on kuuluisa: seitsemän toisen maailmansodan jälkeisistä pääministereistä on ollut Wasedan aikaisempia opiskelijoita.History Waseda University == Lähteet == == Aiheesta muualla == Luokka:Japanin yliopistot ja korkeakoulut Luokka:Tokio
Hubert Hammerer

Hubert Hammerer (10. syyskuuta 1925 Egg in Vorarlberg – 24. maaliskuuta 2017) oli itävaltalainen ampuja. Hän voitti Rooman kesäolympialaisissa 1960 kultamitalin 300 metrin vapaakiväärin asentokilpailussa. 50 metrin pienoiskiväärin asennoissa hän jäi 11. sijalle.Hubert Hammerer Biography and Olympic Results | Olympics at Sports-Reference.com Hammerer kilpaili myös Tokion kesäolympialaisissa 1964 mutta ei päässyt mitaleille. Hän sijoittui 300 metrin vapaakiväärin asentokilpailussa yhdeksänneksi; 50 metrin pienoiskiväärin makuukilpailussa hän jäi 28. ja asentokilpailussa 31. sijalle. == Lähteet == == Aiheesta muualla == Luokka:Itävaltalaiset ampujat Luokka:Itävaltalaiset olympiavoittajat Luokka:Vuonna 1925 syntyneet Luokka:Vuonna 2017 kuolleet
Joe Flacco

Joseph Vincent "Joe" Flacco (s. 16. tammikuuta 1985, Aubudon, New Jersey) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2008 lähtien NFL-liigassa edustaen useaa eri seuraa. Hänet muistetaan etenkin uransa alkuajasta Baltimore Ravensissa, jossa hän voitti kaudella 2012 liigan mestaruuden Super Bowlin ja hänet valittiin ottelun arvokkaimmaksi pelaajaksi. Kaudella 2023 Flacco pelaa Cleveland Brownsissa. ==NFL-ura== Flacco pelasi ennen NFL:ää sekä Pittsburghin että Delawaren yliopistojen joukkueissa. Hänet varattiin vuoden 2008 NFL:n varaustilaisuuden ensimmäisen kierroksen 13. pelaajana, jolloin hänestä tuli kaikkien aikojen pienimmällä numerolla Delawaren yliopistosta varattu pelaaja. Tulokaskautensa Flacco aloitti Ravensin kolmantena pelinrakentajana, mutta hänestä tuli aloittaja jo kauden ensimmäisessä ottelussa muiden pelinrakentajien Kyle Bollerin sekä Troy Smithin jouduttua sivuun. Hän onnistui myös vakiinnuttamaan paikkansa Ravensin aloittajana, ja johdatti joukkueen lopulta konferenssifinaaleihin, jossa Pittsburgh Steelers osoittautui kuitenkin vahvemmaksi. Seuraavalla kaudella Flacco jatkoi vahvoja esityksiään, ja tällä kertaa pudotuspeleissä taival päättyi toisella kierroksella Indianapolis Coltsia vastaan. Kaudella 2012 joukkue eteni viimein Super Bowliin, jossa vastaan asettui NFC-konferenssin mestari San Francisco 49ers. Ravens voitti Super Bowlin ja Flacco palkittiin finaalin parhaana pelaajana. Flacco pelasi 11 kautta Baltimoressa. Kaudella 2018 tulokas Lamar Jackson syrjäytti Flaccon aloittavan pelinrakentajan paikalta ja kauden jälkeen Baltimore myi Flaccon Denver Broncosiin. Flacco pelasi kaudella 2019 kahdeksan ottelua, kunnes hänen kautensa päättyi loukkaantumiseen. Kauden jälkeen Denver vaputti hänet sopimuksesta. Kaudeksi 2020 Flacco siirtyi New York Jetsiin varamieheksi Sam Darnoldille. Kaudeksi 2021 Flacco teki sopimuksen Philadelphia Eaglesin kanssa. Hän ei pelannut otteluakaan Eaglesissa ja hänet kaupattiin takaisin Jetsiin kauden loppupuolella, kun Jetsin aloittava pelinrakentaja Zach Wilson loukkaantui. Kauden 2022 Flacco jatkoi Jetsissä Wilsonin varamiehenä. Kauden 2023 alussa Flaccolla ei ollut pelaajasopimusta minkään seuran kanssa. Runkosarjan puolivälin jälkeen Cleveland Browns teki hänen kanssaan sopimuksen joukkueen alkuperäisen pelinrakentajan loukkaannuttua. Flacco palkattiin tulokaspelinrakentaja Dorian Thompson-Robinsonin varamieheksi ja mentoriksi. Thompson-Robinson sai kuitenkin jo seuraavassa ottelussa aivotärähdyksen ja Flaccosta tuli Brownsin ainoa pelinrakentaja. Flacco pelasi hyvin ja johdatti Brownsin pudotuspeleihin. ==Muuta== Flaccolla on henkilökohtaiset sponsorisopimukset urheiluvälinevalmistaja Reebokin sekä pizzeriaketju Pizza Hutin kanssa. Baltimore Orioles varasi Flaccon veljen, Mike Flaccon, baseballin ammattilaisliigan MLB:n vuoden 2009 varaustilaisuudessa 31. kierroksella. ==Aiheesta muualla== *Virallinen sivusto *Profiili Baltimore Ravensin sivustolla ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt